### Beslutning

Svenning Carlsen med bemærkning, at byrådet i sit møde den 29. april 2020 har vedtaget Magistratens foranstående indstilling af 27. april 2020.

Dansk Folkepartis byrådsgruppe kunne tiltræde indstillingen med bemærkning om, de gerne ser at de 40 millioner kr. afsat til 2022 fremrykkes til forbruget i 2021.

Borgmesterens Afdeling udarbejder notat.

### Resumé

[adresse] har besluttet en række ekstraordinære tiltag for at lette situationen for virksomhederne i den aktuelle krisesituation. Byrådet har blandt andet besluttet at øge anlægsaktiviteten på kort sigt med 250 mio. kr. i 2020 samt at frigive yderligere 300 mio. kr. til øgede investeringer for at også at øge aktiviteten på mellemlangt sigt.

I denne indstilling foreslås de 300 mio. kr. anvendt til følgende:

* Bygningsvedligeholdelse: 30 mio. kr.
* Kloakseparering, kommunale bygninger: 10 mio. kr.
* Energirenoveringsprojekter: 100 mio. kr.
* Ladestandere til elbiler ved kommunale bygninger: 35 mio. kr.
* Byggesagsbehandlere mv. i Teknik og Miljø: 3 mio. kr. i 2020 og 3 mio. kr. i 2021
* Kollektiv trafik, busprioritering: 19 mio. kr.
* Ramme til modernisering eller teknisk opgradering af bygninger, indeklima og lignende – fx via udvidelse af allerede planlagte bygningsprojekter: 100 mio. kr.

Realiseringen af det øgede anlægsniveau på 250 mio. kr. forudsætter blandt andet, at der fremrykkes bevillinger fra perioden 2021-2024 til 2020. Der fremrykkes i alt 186,6 mio. kr. til 2020. Heraf udgør udmøntningen fra anlægsreserven 3 mio. kr.

### Indstilling

* Det indstilles: At 1) Byrådet tiltræder følgende fordeling af de 300 mio. kr. i øgede investeringer:
* Bygningsvedligeholdelse: 30 mio. kr. afsættes i KB-bevilling i Teknik og Miljø
* Kloakseparering: 10 mio. kr. afsættes i KB-bevilling i Teknik og Miljø
* Energirenoveringsprojekter: 100 mio. kr. afsættes i KB-bevilling i Teknik og Miljø
* Ladestandere til elbiler ved kommunale bygninger: 35 mio. kr. Heraf afsættes 15 mio. kr. i KB-bevilling i Teknik og Miljø og 20 mio. kr. på reservekontoen.
* Byggesagsbehandlere mv.: 3 mio. kr. i 2020 og 3 mio. kr. i 2021 afsættes på driftsbudgettet i Teknik og Miljø
* Kollektiv trafik, busprioritering: Rådighedsbeløb på 19 mio. kr. afsættes i Teknik og Miljø
* Ramme til modernisering eller teknisk opgradering af bygninger, indeklima og lignende – fx via udvidelse af allerede planlagte bygningsprojekter: 100 mio. kr. fordeles på KB-bevillinger i 2020:

* Børn og Unge, 55 mio. kr.
* Kultur og Borgerservice, 15 mio. kr.
* Sociale forhold og Beskæftigelse, 9 mio.kr.
* Sundhed og Omsorg, 12 mio. kr.
* Teknik og Miljø, 9 mio. kr.

Hvis beløbene ikke er anvendt ved udgangen af 2020, vil fordelingen af rammebeløbet blive revurderet.

At 2) Byrådet godkender de nødvendige fremrykninger af rådighedsbeløb, jf. afsnit 7. Ressourcer

### Sagens forløb

27-04-2020 Magistraten
Fremsendes til [adresse] med bemærkning, at Magistraten i mødet den 27. april 2020 anbefaler, at byrådet tiltræder Borgmesterens Afdelings indstilling af 23. april 2020.
 29-04-2020 Aarhus Byråd

Svenning Carlsen med bemærkning, at byrådet i sit møde den 29. april 2020 har vedtaget Magistratens foranstående indstilling af 27. april 2020.

Dansk Folkepartis byrådsgruppe kunne tiltræde indstillingen med bemærkning om, de gerne ser at de 40 millioner kr. afsat til 2022 fremrykkes til forbruget i 2021.

Borgmesterens Afdeling udarbejder notat.